tartuNLP/wikipedia-smugri-20251201 huggingface dataset:
Tayshaun Prince

Tayshaun Prince (s. 28. helmikuuta 1980 Compton, Kalifornia) on yhdysvaltalainen kilpauransa päättänyt koripalloilija. Hän voitti pitkään edustamassaan Detroit Pistonsissa NBA:n mestaruuden vuonna 2004. Prince valittiin neljästi NBA:n puolustustähdistön kakkosviisikkoon.
Yhdysvaltain maajoukkueessa Prince voitti olympiakultaa Pekingissä 2008 ja Amerikan mestaruuden vuonna 2007.
Joroisten seutukunta

Joroisten seutukunta oli Etelä-Savossa sijainnut Suomen seutukunta. Siihen kuuluivat seuraavat kunnat:
Seutukunta lakkautettiin vuonna 2001 ja Joroinen ja Kangaslampi siirtyivät Juvan seutukuntaan ja Heinävesi Savonlinnan seutukuntaan. Kangaslampi lakkautettiin vuonna 2005 sen yhdistyessä Varkauden kanssa, joka kuuluu Varkauden seutukuntaan ja Pohjois-Savon maakuntaan.
Lakeuden seutukunta

Lakeuden seutukunta oli Pohjois-Pohjanmaalla sijainnut Suomen seutukunta. Siihen kuuluivat seuraavat kunnat:
Seutukunta lakkautettiin vuonna 2001, ja Lumijoki, Liminka ja Tyrnävä, johon Temmes samalla liitettiin, siirtyivät Oulun seutukuntaan ja Rantsila Siikalatvan seutukuntaan.
Walter Ahlström

Antti Walter Ahlström (22. toukokuuta 1875 Noormarkku – 18. joulukuuta 1931 Noormarkku) oli suomalainen vuorineuvos, joka toimi A. Ahlström Osakeyhtiön pääjohtajana ja hallituksen puheenjohtajana vuodesta 1907. Walter Ahlström avioitui norjalaissukuisen Hildur Johanna (Lilli) Nevanderin (1877–1939) kanssa. Heillä oli neljä lasta; Antti, Erik ”Erkki” Harry Johan, Irma Hildegard, sekä Maire (Gullichsen-Nyströmer).
Ura.
Walter Ahlström oli kauppaneuvos Antti Ahlströmin ja hänen vaimonsa Eva o.s. Holmströmin poika, joka nousi A. Ahlström -yhtiön hallintoneuvostoon vuonna 1896 Antti Ahlströmin kuoltua. Perheyrityksestä muodostettiin vuonna 1907 A. Ahlström Osakeyhtiö, jonka kotipaikaksi tuli Noormarkku. Ahlströmistä tuli sekä pääjohtaja että hallituksen puheenjohtaja. Aluksi kaikki osakkeet olivat Eva Ahlströmin nimissä, mutta hän jakoi ne myöhemmin kuudelle lapselleen. Walter Ahlströmin kaudella yhtiö muuttui sahateollisuuden harjoittajasta kemiallista ja mekaanista metsäteollisuutta, konepajoja ja lasitehtaita sisältäväksi monialayritykseksi. Vuorineuvoksen arvon Walter Ahlström sai vuonna 1925.
Walter Ahlström oli erittäin kiinnostunut tekniikasta. Tätä osoittaa muun muassa hänen 50-vuotispäivänään 1925 tekemänsä runsaskätinen lahjoitus Walter Ahlström -säätiöön, joka oli perustettu insinöörien kouluttamiseksi Suomen teollisuuteen. Säätiö on nykyään yksi Millennium-palkintosäätiön jäsenorganisaatioista. Walter Ahlströmin tytär oli Maire Gullichsen, joka tunnetaan yhtenä Suomen kaikkien aikojen merkittävimmistä mesenaateista.
Ahlström Osakeyhtiö rakennutti vuorineuvos Walter Ahlströmiä varten juniin liitettävän salonkivaunun, koska tämän täytyi matkustella paljon yhtymän hajalleen sijainneiden teollisuuslaitosten vuoksi. Vuonna 1927 valmistuneeseen Suomessa ainutlaatuiseen salonkivaunuun kuului salonki, kaksi makuukabinettia, neljä I luokan makuuhyttiä, palvelijainhuone ja keittiö.
Vuonna 1923 Ahlströmin Varkauden konepajan telakalta valmistui Walter Ahlströmille moottorialus "Standard", jonka suunnitteli insinööri Joh. Carlström. Teräsrunkoisen kaksikerroksisen laivan pituus oli 21,95 metriä, leveys 4,0 metriä ja syväys 1,4 metriä. Laivalla oli 150 hevosvoiman kuusisylinterinen moottori ja sen kulkunopeus oli 12 solmua.
Soul of a New Machine

Soul of a New Machine on yhdysvaltalaisen death metal/industrial metal-yhtye Fear Factoryn ensimmäinen studioalbumi, ellei vuoden 1991 aluksi julkaisematonta Concrete-demoalbumia lasketa. Se julkaistiin elokuun 25. päivänä vuonna 1992.
Albumin tiedot.
Fear Factoryn kitaristi Dino Cazaresin mukaan albumi on konseptialbumi, joka liittyy ihmisen luomukseen, koneeseen, joka voisi olla joko teknologinen tai valtiollinen. Myös yhtyeen entinen basisti Christian Olde Wolbers on sanonut albumin olevan konseptialbumi. 
Albumin äänimaailma on erilainen verrattuna yhtyeen myöhempiin albumeihin, koska siinä on vaikutteita Godfleshiltä ja Napalm Deathilta. Tämän takia albumilla on enemmän death metal-ja grindcore-vaikutteinen äänimaailma. Monien mielestä "Soul of a New Machine" oli vallankumouksellinen, koska se yhdisteli death metalille tuttua murinaa ja puhdasta laulua.
Siinä missä Fear Factoryn myöhemmät albumit ovat käsitelleet enimmäkseen ihmisen ja koneen vastakkainasettelua, "Soul of a New Machine" sisältää moninaisempia teemoja. Kappale "Martyr" käsittelee laulaja Burton C. Bellin kyllästymistä elämäntyyliinsä, "Leechmaster" ja "Manipulation" kertovat ihmissuhteeseen liittyvistä ongelmista, "Scapegoat" taas siitä, kuinka Cazaresia oli kerran oikeudessa syytetty väärin; "Crisis" on sodanvastainen kappale, "Crash Test" käsittelee eläinkokeita ja "Suffer Age" kertoo sarjamurhaaja John Wayne Gacysta. Albumilla on satunnaisia sampleja elokuvista Full Metal Jacket, Blade Runner ja Ilmestyskirja. Nyt.
Albumi remasteroitiin ja julkaistiin uudelleen 5. lokakuuta 2004 digipak-versiona, pakattuna yhteen remasteroidun "Fear is the Mindkiller"-EP:n kanssa. "Soul of a New Machine" on Fear Factoryn ainoa studioalbumi, jolla ei ole kappaletta levyn nimellä ja joka on nimetty lauseen mukaan. 
Vastaanotto.
AllMusicin Jason Birchmeier antoi albumille kolme tähteä viidestä, sanoen "Fear Factory oli melko lailla aikaansa edellä vuonna 1992". Hän piti albumissa huomionarvoisena moninaisuutta: "Soul of a New Machine oli niin mullistava, koska se yhdisteli parhaita puolia metallin eri tyylilajeista", mistä syntyi "uniikki soundi".
Kappaleet.
Kaikki kappaleet sanoittanut Burton C. Bell ellei toisin mainittu, kaikki kappaleet säveltänyt Dino Cazares ja Raymond Herrera.
Kaakkois-Satakunnan seutukunta

Kaakkois-Satakunnan seutukunta oli Satakunnassa sijainnut Suomen seutukunta. Siihen kuuluivat seuraavat kunnat:
Seutukunta lakkautettiin vuonna 2004 ja Köyliö ja Säkylä siirtyivät Rauman seutukuntaan ja Huittinen, Kokemäki, Vampula ja Punkalaidun Porin seutukuntaan. Punkalaidun siirtyi vuonna 2005 Pirkanmaan maakuntaan ja Lounais-Pirkanmaan seutukuntaan.
Saarijärven seutukunta

Saarijärven seutukunta oli Keski-Suomessa sijainnut seutukunta. Siihen kuuluivat seuraavat kunnat:
Historia.
Seutukunta lakkautettiin vuonna 2004 Viitasaaren seutukunnan kanssa ja niiden alueista muodostettiin uusi Saarijärven-Viitasaaren seutukunta.
Viitasaaren seutukunta

Viitasaaren seutukunta oli Keski-Suomessa sijainnut Suomen seutukunta. Siihen kuuluivat seuraavat kunnat:
Historia.
1. tammikuuta 1996 Viitasaari muuttui kaupungiksi. Seutukunta lakkautettiin vuonna 2004 yhdessä Saarijärven seutukunnan kanssa ja niiden alueista muodostettiin uusi Saarijärven–Viitasaaren seutukunta.
Kärkikuntien seutukunta

Kärkikuntien seutukunta oli Etelä-Karjalassa sijainnut Suomen seutukunta. Siihen kuuluivat seuraavat kunnat:
Kunnat.
Nämä kunnat yhdistyivät uudeksi Parikkalan kunnaksi vuonna 2005, jolloin Kärkikuntien seutukunta lakkautettiin ja Parikkala siirtyi Imatran seutukuntaan.
Mantovan maakunta

Mantovan maakunta () on maakunta Lombardian hallintoalueella Pohjois-Italiassa.
Mantovan maakunnan pinta-ala on 2 341 km2 ja asukasluku hieman yli 400 000. Maakunta muodostuu 69 kunnasta, ja sen pääkaupunki on Mantova.
Suurimmat kaupungit.
Mantovan maakunnan väekkäimmät kaupungit ovat (31.12.2015):
Synnytyskipu

Synnytyskipu kuuluu synnytykseen. Se aiheutuu kohdun supistuksista, jotka synnytyksen edetessä tihentyvät, sekä lantion ja ulkosynnyttimien venytyksestä sikiön pään painuessa alemmas. 
Synnytyskivun voimakkuus on yksilöllistä, ja siihen vaikuttavat mm. sikiön koko ja asento, supistusten voimakkuus, kipukynnys, aiemmat synnytyskokemukset ja odotukset. Pelko ja epätietoisuus saattavat vaikeuttaa kipukokemusta. 
Synnytyksen hoitoon kuuluu synnytyskivun hallinta. Kivun lievitykseen on olemassa useita tehokkaita menetelmiä, joihin on hyödyllistä alustavasti paneutua jo ennen synnytystä.
Fysiologista varhaishistoriaa.
Synnyttämisen yhteydessä tuntuva kipu on ihmisillä oletettavasti suurempi kuin useimmilla muilla nisäkkäillä. Syyksi on tarjottu noin viisi miljoonaa vuotta sitten tapahtunutta esi-ihmisen siirtymistä neljällä raajalla liikkumisesta kävelyyn kahdella jalalla: yläkropan kannatteleminen edellytti lantion seudun lihasten ja luuston kehittymistä aikaisempaa voimakkaammiksi, mikä vei tilaa synnytyskanavalta ja johti siten kivuliaampiin synnytyksiin.
Outokummun seutukunta

Outokummun seutukunta oli Pohjois-Karjalassa sijainnut Suomen seutukunta. Siihen kuuluivat seuraavat kunnat:
Seutukunta lakkautettiin vuonna 2005 ja Outokumpu ja Polvijärvi siirtyivät Joensuun seutukuntaan.
Ilomantsin seutukunta

Ilomantsin seutukunta oli Pohjois-Karjalassa sijainnut Suomen seutukunta. Siihen kuuluivat seuraavat kunnat:
Seutukunta lakkautettiin vuonna 2005, koska Tuupovaaran kunta lakkautettiin ja liitettiin Joensuuhun. Täten Ilomantsi olisi ollut seutukunnan ainoa kunta. Ilomantsikin siirtyi Joensuun seutukuntaan.
Comon maakunta

Comon maakunta () on maakunta Lombardian hallintoalueella Pohjois-Italiassa.
Comon maakunnan pinta-ala on 1 279 km2 ja asukasluku noin 600 000. Maakunta muodostuu 151 kunnasta, ja sen pääkaupunki on Como.
Comon maakunta rajoittuu pohjoisessa Sveitsiin.
Suurimmat kaupungit.
Comon maakunnan suurimmat kaupungit ovat (31.12.2015):
M/S Amadea

M/S Amadea () on Amadea Shipping Co. Ltd:n omistama risteilyalus. Alus on rakennettu Mitsubishin telakalla Nagasakissa, Japanissa vuonna 1991. Laivan matkustajakapasiteetti on 584 ja kaikille matkustajille on varattu hyttipaikka. "Amadea" on rekisteröity Bahaman lipun alle ja sen kotisatama on Nassau. Nykyisin aluksella liikennöi saksalainen Phoenix Reisen.
Käyttöhistoria.
6. huhtikuuta 1991 alus laskettiin vesille ja joulukuussa se luovutettiin Nippon Yusen Kaishan omistukseen, joka rekisteröi aluksen Japanin lipun alle nimellä "Asuka". Kotisatamaksi tuli Tokio. 24. joulukuuta alus lähti neitsytmatkalleen Jokohamasta kohti Taiwania. Neitsytmatkan jälkeen alus aloitti risteilyt itäiseen Aasiaan ja Australiaan.
27. helmikuuta 2006 alus sai nimen "Amadea" ja 3. huhtikuuta se rekisteröitiin Amadea Shipping Co. Ltd:n omistukseen ja Bahaman lipun alle. Kotisatamaksi tuli Nassau. Tämän jälkeen alus aikarahdattiin eli vuokrattiin saksalaisen Phoenix Reisenin liikenteeseen. Keväisin alus Amadea saapuu risteilemään pohjoisille vesille ja talvisin se on maailmanympärimatkalla.
Barbro Martinsson

Barbro Martinsson (s. 16. elokuuta 1935) on ruotsalainen maastohiihtäjä.
Martinsson saavutti hopeaa 3 x 5 kilometrin matkalla sekä vuoden 1964 olympialaisissa että vuoden 1968 olympialaisissa. Vuoden 1968 olympialaisissa Martinsson sijoittui neljänneksi sekä 5 kilometrin että 10 kilometrin kilpailussa. Hiihdon MM-kisoissa hän sai kaksi mitalia, hopeaa vuonna 1962 ja pronssia vuonna 1966, molemmat mitalit 3 x 5 kilometrin matkalla. Molemmissa MM-kisoissa hän sijoittui 10 kilometrillä kuudenneksi.
Itä-Pirkanmaan seutukunta

Itä-Pirkanmaan seutukunta oli Pirkanmaalla sijainnut Suomen seutukunta. Siihen kuuluivat Juupajoki, Längelmäki ja Orivesi. Seutukunta lakkautettiin vuonna 2001 yhdessä Koillis-Pirkanmaan ja Pohjois-Pirkanmaan seutukuntien kanssa ja niiden alueista muodostettiin uusi Ylä-Pirkanmaan seutukunta. Längelmäki lakkautettiin vuonna 2007, ja sen alueet liitettiin Oriveteen ja Jämsään.
Brescian maakunta

Brescian maakunta () on maakunta Lombardian alueella Pohjois-Italiassa.
Brescian maakunnan pinta-ala on 4 786 km2 ja asukasluku vajaat 1,3 miljoonaa. Maakunta muodostuu 205 kunnasta, ja sen pääkaupunki on Brescia.
Suurimmat kaupungit.
Brescian maakunnan suurimmat kaupungit ovat (31.12.2015):
Koillis-Pirkanmaan seutukunta

Koillis-Pirkanmaan seutukunta oli Pirkanmaalla sijainnut Suomen seutukunta. Siihen kuuluivat Mänttä, Kuorevesi ja Vilppula.Seutukunta lakkautettiin yhdessä Itä-Pirkanmaan ja Pohjois-Pirkanmaan seutukuntien kanssa vuonna 2001 ja niiden alueista muodostettiin uusi Ylä-Pirkanmaan seutukunta. Kuorevesi lakkautettiin samalla, ja se liitettiin Jämsään, joka sijaitsee Keski-Suomessa Jämsän seutukunnassa.
Pohjois-Pirkanmaan seutukunta

Pohjois-Pirkanmaan seutukunta oli Pirkanmaalla sijainnut Suomen seutukunta. Siihen kuuluivat Kuru, Ruovesi ja Virrat. Seutukunta lakkautettiin vuonna 2001 yhdessä Itä-Pirkanmaan ja Koillis-Pirkanmaan seutukuntien kanssa ja niiden alueista muodostettiin uusi Ylä-Pirkanmaan seutukunta.
Mika Laurikainen

Mika Laurikainen (s. 28. huhtikuuta 1963 Turku) on suomalainen jalkapallovalmentaja, joka valmentaa kaudella 2023 Ykkösessä pelaavaa Turun Palloseuraa. Myös helmikuusta 2014 lähtien hän toimi Turun Palloseuran päävalmentajana kauden 2018 loppuun saakka. Laurikainen on toiminut lisäksi mm. Eerikkilän urheiluopiston jalkapallopalveluiden päällikkönä.
Ura.
Laurikainen aloitti valmennusuransa vuonna 1993 Turun Palloseuran D-junioreista. Kaudeksi 1996 hän siirtyi valmentamaan TPS:n silloista reservijoukkuetta Åbo IFK:ta, jonka Laurikainen nosti viidessä kaudessa Kolmosesta Ykköseen. Vuonna 2001 hän siirtyi Veikkausliigasta pudonneen TPS:n päävalmentajaksi. Ensimmäisellä kaudellaan Ykkösessä joukkue ylsi liigakarsintoihin, ja seuraavana vuonna se palasi karsintojen kautta takaisin liigaan. Laurikainen debytoi pääsarjassa valmentajana 2003 ja johdatti joukkueensa yhdeksännelle sijalle. Kaudeksi 2004 hän siirtyi TPS:n valmennuspäälliköksi, toimien asemassa kahden vuoden ajan. Kaudeksi 2006 Laurikainen siirtyi Myllykosken Pallon valmennusryhmään, jossa hän toimi apuvalmentajana sekä juniorivalmennuspäällikkönä. Hän palasi päävalmentajaksi Veikkausliigaan 2007 solmien FF Jaron kanssa kaksivuotisen sopimuksen vuoden jatko-optiolla.
Kesäkuussa 2009 Laurikainen ilmoitti jättävänsä Jaron kauden jälkeen. Elokuussa 2009 Jaro kuitenkin erotti Laurikaisen yhdeksän voitottoman ottelun jälkeen. Lokakuun alussa hän siirtyi Palloliiton palvelukseen allekirjoittaen kaksivuotisen sopimuksen alle 18- ja 19-vuotiaiden maajoukkueiden valmennuksesta. 
Marraskuussa 2010 Laurikainen korvasi A-maajoukkueen apuvalmentajaksi vuoden 2011 alusta siirtyvän Markku Kanervan U21-maajoukkueen peräsimessä. Hän valmensi nuorten maajoukkuetta kaksi vuotta sopimuksensa päätökseen saakka. 
Helmikuun puolivälissä 2014 Laurikainen palasi TPS:n päävalmentajaksi kolmivuotisella sopimuksella. Helmikuussa 2016 hän teki seuran kanssa kausia 2016 ja 2017 koskevan sopimuksen, joka sisälsi myös jatko-option kauden 2019 loppuun saakka. Syyskuussa 2017 TPS ja Laurikainen solmivat kaksivuotisen, kauden 2019 loppuun saakka ulottuvan jatkosopimuksen. Laurikainen kuitenkin päätti jättää seuran, kun TPS putosi kauden 2018 päätteeksi takaisin Ykköseen.
Elokuussa 2019 Laurikainen aloitti Eerikkilän urheiluopiston jalkapallopalveluiden päällikkönä.
Radeon 8000 -sarja

Radeon R200 on ATI Technologiesin toisen sukupolven Radeon-näytönohjainpiiri.
R200 oli suunniteltu tukemaan Microsoftin DirectX 8.0 ja OpenGL 1.3 -rajapintoja.
Ensimmäinen piiriin perustuva näytönohjain oli Radeon 8500, ja se tuotiin markkinoille lokakuussa 2001. Alkuvuonna 2002 tuli markkinoille Radeon 8500 LE (jonka nimi muutettiin myöhemmin Radeon 9100 -malliksi). Kun 8500 oli "täysi näytönohjain", sen LE-version coren ja muistin kellotaajuudet olivat alhaisemmat. 
Arkkitehtuuria.
Radeon 8500:ssa on 4 pikseliliukuhihnaa, jotka sisälsivät pikselivarjostinsuodattimen sekä kaksi tekstuuriyksikköä. 
Pikselivarjostin kykeni ajamaan Microsoftin pikselivarjosinmäärittely versio 1.4n mukaista koodia, eli se oli kehittyneempi kuin kilpailevien Nvidian piirin vain versioon 1.3 kykenevä suodatin. Oleellinen ero näiden välillä oli se, että R200n kehittyneempi pikselivarjostin kykeni kierrättämään saman datan kolme kertaa piirin läpi, mikä mahdollisti esimerkiksi tekstuurihaut siten että toisen tekstuurin osoite saatiin ensimmäisen tekstuurin sisältämästä datasta.
Lisäksi piirillä oli kaksi verteksivarjostinsuoritinta, sekä yksikkö joka kykeni pilkkomaan kolmioita pienemmiksi kolmioiksi ja täten pyöristämään liian vähäisen kolmiomäärän takia liian kulmikkaita muotoja. Tätä ominaisuutta ei kuitenkaan kovin moni peli käyttänyt.
Piiri ei tukenut monisamplaus-reunanpehmennystä minkä takia sen suorituskyky reunanpehmennys päällä oli selvästi huonompi kuin kilpailevilla Nvidian piireillä.
Halpamallit.
Samalla kun seuraavan sukupolven Radeon R300-piiriin perustuva Radeon 9700 tuli markkinoille, ATI julkaisi R200:sta kehitettyyn RV250:een perustuvan Radeon 9000 -näytönohjaimen, joka korvasi halpamallina edellisen sukupolven Radeon 7500:n (R100). Tästä versiosta puuttuu toinen tekstuuriyksikkö sekä toinen verteksivarjostin. Myöhemmin 9000 päivitettiin Radeon 9200 -malliksi (piirisarja rv280), jonka ainoa ero on AGP 8× tuki. Tästä on vielä olemassa halvempi Radeon 9200SE -malli, jossa on vain 64-bittinen muistiväylä ja 200 MHz:n kellotaajuus (vs. 250 MHz)
Attack!!

Attack!! on ruotsalaisen kitaristin, Yngwie J. Malmsteenin, vuonna 2002 julkaistu levy.
Kappaleet.
Bonuskappaleet
Olli Simell

Olli Simell (s. 5. tammikuuta 1945 Jyväskylä) on suomalainen professori. Hän on toiminut vuodesta 1987 lähtien Turun yliopiston lastentautiopin professorina ja Turun yliopistollisen keskussairaalan ylilääkärinä. Vuosina 2009–2014 hän toimi Mannerheimin Lastensuojeluliiton puheenjohtajana.
Simell valmistui Helsingin yliopistosta lääketieteen lisensiaatiksi vuonna 1968, lääketieteen ja kirurgian tohtoriksi 1975 ja erikoislääkäriksi 1977. Vuonna 2012 ruotsalainen Barndiabetesfonden myönsi hänelle 250 000 kruunun suuruisen Johnny Ludvigsson -palkinnon diabetestutkimustyöstä.
Lohjankylä

Lohjankylä on historiallinen kylä Lohjalla, alun perin Kiviniemen kylä. Se sijaitsi suurin piirtein nykyisen Lohjan keskustan eli Anttilan ja Ahtsalmen kaupunginosien kohdalla.
Vuodesta 1911 vuoteen 1925 Lohjankylä oli taajaväkinen yhdyskunta nimellä Lohjannummi - Lojobacken. Kylä yhdessä Pappilan, Moision ja Ojamon kylien kanssa erotettiin Lohjan kunnasta ja ne muodostivat Lohjan kauppalan 1926. Lohjan kylässä toimi myös Lohjan reservikomppania. 
Aikaisemmat vaiheet.
Lohjalle perustettiin 1659 suomenkielisen maaseudun ensimmäinen koulu. Vuodesta 1914 aina 1930-luvun lopulle kylässä toimi Suomen ensimmäinen kouluparantola. 
Populaarikulttuurissa.
Eeva Joenpelto on kuvannut Lohja-sarjassa Lohjan kehittyvää kylää kirjoissaan "Vetää kaikista ovista", "Sataa suolaista vettä" sekä "Eteisiin ja kynnyksille".
Meningoseele

Meningoseele (lat. "meningocele") eli selkärankahalkio on spina bifida -tyyppisiin selkäytimen kehitysvammoihin kuuluva vamma. Meningoseelestä on kyse silloin, kun epätäydellisesti sulkeutuneesta neuraaliputkesta pursuaa osittain ulos aivo-selkäydinnestettä ja selkäydinkanavan suojakalvoja. Vamma aiheuttaa lapsen selkään pienen kohjun, mutta koska selkäydin ja hermot eivät pursua kohjuun, hermot eivät vaurioidu ja siten meningoseele-henkilöille ei aiheudu spina bifidasta kovin vaikeita oireita.
Meningoseele on spina bifida -tyypin sulkeutumishäiriöistä harvinaisin. Se eroaa yleisemmästä meningomyeloseelestä siten, että meningomyeloseelessä selkäydin ja hermot ovat vaurioituneet niiden pullistuttua aivo-selkäydinnestettä sisältävään kohjuun.
Takaraivohalkio

Takaraivohalkio eli inienkefalia on hyvin harvinainen hermostoputken vaurio, johon kuuluvat pään taipuminen taaksepäin ja vakava selkärangan vaurio. 
Vammainen lapsi on yleensä lyhyt, ja hänellä on suhteettoman suuri pää. Diagnoosi voidaan tehdä heti syntymän jälkeen, koska pää on niin pahasti kääntynyt taaksepäin, että kasvot suuntautuvat ylöspäin. Kasvojen iho on suoraan kiinni rinnan ihossa, ja päänahka on suoraan kiinni selän ihossa. Kaula tavallisesti puuttuu kokonaan.
Takaraivohalkioon liittyy yleensä myös muita epämuodostumia, kuten aivottomuus, aivotyrä (jossa osa kallon sisällöstä pullistuu ulos), hydrokefalia, kyklopia, alaleuan puuttuminen, huuli- ja suulakihalkio, verisuonisairauksia, palleatyrä ja ruoansulatuskanavan epämuodostumia. Vamma on yleisempi tytöillä.
Ennuste.
Vammaisena syntyneen ennuste on erittäin huono. Vastasyntynyt elää enintään muutaman tunnin. Sikiön ruumiin vääristyminen voi olla vaaraksi myös äidille.
Jimmy Barnatán

Jaime ”Jimmy” Barnatán Pereda (s. 2. heinäkuuta 1981 Madrid, Espanja) on espanjalainen näyttelijä.
Barnatán esiintyi 11-vuotiaana "Los miserables" -musikaalissa Madridin Nuevo Apolo -teatterissa. Ensiesiintymisensä televisiossa hän teki sketsiohjelmassa "El peor programa de la semana" (1994) ja valkokankaalla Álex de la Iglesian elokuvassa "El día de la bestia" (1995). Sittemmin hän on esiintynyt useissa espanjalaiselokuvissa, kuten Santiago Seguran Goya-palkitussa elokuvassa "Torrente – lain tyhmä käsi" (1998). Suurempi rooli hänellä on ollut elokuvissa "El robo más grande jamás contado" (2002), "Pobre joventud" (2006), "No digas nada" (2007) ja "Eskalofrío" (2008).
Barnatán vieraili suosituissa televisiosarjoissa "El comisario" ja "Al salir de clase" ennen useampivuotista roolia "Serranon perheessä", jossa hän näytteli Marcosin ja Raúlin ystävää Chukya. Hän on myös ohjannut muutamia lyhytelokuvia sekä jalkapalloseura Racing de Santanderista kertovan dokumentin.
Televisio- ja elokuvatyönsä lisäksi Barnatán on kirjoittanut romaanin "Atlas" (2006) ja artikkeleja muun muassa "Letra Internacional" -lehteen. Hän kirjoittaa myös kolumneja "El Mundon" verkkosivustolle.
Vapaa-ajallaan Barnatán laulaa omassa blues-yhtyeessään. Hänen vanhempansa Marcos Ricardo Barnatán ja Rosa Pereda ovat kirjailijoita.
Roman Adamov

Roman Stanislavovitš Adamov (, s. 21. kesäkuuta 1982) on venäläinen jalkapalloilija, joka edustaa FK Rubin Kazania. 189-senttimetriä pitkä Adamov on pelipaikaltaan hyökkääjä.
Adamov on urallaan edustanut Rubin Kazanin lisäksi FK Šah’tar Donetskia, FK Rostovia, FC Terek Groznya ja FK Moskovaa. Kaudella 2006/07 Adamov jakoi Roman Pavljutšenkon kanssa Venäjän jalkapalloliigan maalikuninkuuden.
Adamov kuuluu myös Venäjän maajoukkueeseen ja pelaa Venäjän joukkueessa vuoden 2008 EM-turnauksessa.
Marvin Harris

Marvin Harris (18. elokuuta 1927 – 25. lokakuuta 2001) oli yhdysvaltalainen antropologi. Hän valmistui filosofian tohtoriksi Columbian yliopistosta vuonna 1953. Hänet tunnetaan kulttuurimaterialismin julistajana.
Kulttuurimaterialistisen näkemyksen mukaan ympäristö muovaa huomattavasti ihmisten kulttuuria, mm tapoja ja uskomuksia. Marvin Harris esittelee näkemyksiään muun muassa kirjassaan "Kulttuurien synty" ("Cannibals and Kings"). Harrisin ajatukset pohjautuivat muun muassa Karl Marxin ja Thomas Malthusin ideoihin. Harris toi esille vuonna 1968 ilmestyneessä kirjassaan "The Rise of Anthropological Theory" suurta suosiota saavuttaneita ajatuksia siitä, miten ekologiset tekijät muovaavat ympäristöä. Kirjassa esitetään näin ollen, miten Marxin teorian kaltaisesti alarakenne, ympäristö, muovaa ylärakennetta, kulttuuria.
Marvin Harris arvosteli postmodernismia teoriaa viimeisessä kirjassaan "Theories of Culture in Postmodern Times".
Mehmet Aurélio

Marco Aurélio Brito dos Prazeres eli Mehmet Aurélio (s. 15. joulukuuta 1977 Rio de Janeiro, Brasilia) on brasilialaissyntyinen turkkilainen jalkapalloilija ja jalkapallovalmentaja. Seuraurallaan hän pelasi Brasiliassa, Turkissa ja Espanjassa. Pelipaikaltaan Mehmet Aurélio oli puolustava keskikenttäpelaaja.
Ura.
Mehmet Aurélio pelasi synnyinmaassaan Flamengossa ja Olariassa ennen kuin siirtyi Turkkiin ja Trabzonsporin joukkueeseen. Hän vietti seurassa kolme kautta kunnes siirtyi Fenerbahçeen. Trabzonsporissa Aurélio pelasi 64 liigaottelua ja teki 15 maalia. Turkissa pelatessaan Mehmet Aurélio haki maan kansalaisuutta ja sai sen vuonna 2006. Samalla hän otti käyttöön turkkilaisen nimen Mehmet.
Kesällä 2008 julkistettiin Mehmet Aurélion siirto espanjalaiseen Real Betisin joukkueeseen. 
Saatuaan Turkin kansalaisuuden Mehmet Aurélio on pelannut myös Turkin maajoukkueessa, ja ensimmäisen maalinsa maajoukkuepaidassa hän teki 12. syyskuuta 2007 ottelussa Unkaria vastaan. Hänet valittiin joukkueen kokoonpanoon vuoden 2008 EM-kilpailuihin, joissa hän pelasi kokonaan kaikki kolme alkulohko-ottelua ja välierän mutta oli kahdesta varoituksesta saamansa pelikiellon vuoksi poissa puolivälierästä. Hän pelasi kaikkiaan 37 maaottelua ja teki niissä kaksi maalia vuosina 2006–2011.
Renat Janbajev

Renat Rudolfovitš Janbajev (, s. 7. huhtikuuta 1984) on venäläinen jalkapalloilija, joka edustaa Zenit Pietaria lainalla Lokomotiv Moskovasta. Tavallisesti hänen pelipaikkansa on vasempana laitapuolustajana.
TsSKA:n kasvatti Janbajev siirtyi Lokomotiv Moskovaan kesken kauden kesällä 2007 Kuban Krasnodaristaista. Aikaisemmin hän on edustanut urallaan myös Anži Mahatškalaa ja Himkiä. 
Helmikuussa 2008 Janbajev nostettiin Venäjän maajoukkueeseen. Hänet valittiin myös Venäjän joukkueeseen vuoden 2008 EM-kisoihin.
Catanzaron maakunta

Catanzaron maakunta () on maakunta Calabrian alueella Italiassa.
Catanzaron maakunnan pinta-ala on 2 415 km2 ja asukasluku noin 360 000. Maakunnan pääkaupunki Catanzaro on myös Calabrian pääkaupunki. Maakunnassa on 80 kuntaa.
Catanzaron maakunta sijaitsee lähellä Italian ”saappaan kärkeä” ja se ulottuu Tyrrhenanmereltä Joonianmerelle, ja etenkin Joonianmeren rannikko hiekkarantoineen on matkailijoiden suosiossa. Vuoden 1992 hallinnonuudistuksessa puolet silloisen Catanzaron maakunnan alueesta erotettiin uusiksi Crotonen ja Vibo Valentian maakunniksi.
Rap SM

Rap SM on vuodesta 2000 järjestetty kilpailu, jossa suomalaiset mittelevät parhaimman rap battle -artistin tittelistä. Rap SM -tapahtuma järjestettiin vuoteen 2020 asti Helsingin Nosturissa, kunnes Nosturi purettiin. Vuoden 2020 alussa uudeksi tapahtumapaikaksi kerrottiin Helsingissä sijaitseva Valkoinen sali. Tapahtuman perustivat Harri Hakala (Tuotantoyhtiö Bring the Noise) ja DJ Amara. Vuodesta 2002 lähtien tapahtuman järjestämisestä on vastannut Kool Kat Records. Kool Kat Records julkaisee myös DVD:n tapahtumasta vuosittain.
Rap SM:ään tuli vuonna 2002 erikseen suomen- ja englanninkielinen sarja. Vuoden 2009 kisojen sääntöihin tuli muutoksia: sarjoja on vain yksi suomenkielinen, eikä finaalitapahtumassa enää ole alkukarsintakierrosta. Kaikki kilpailijat arvotaan heti keskenään battle-kierrokselle, mikä sekä nopeuttaa kilpailuja että antaa tapahtuman tarkoituksen mukaisesti kaikille osallistujille mahdollisuuden kokeilla kykyjään nimenomaan battlessa. 
Menestynein artisti Rap SM:ssä on kaarinalainen MC-Kajo, joka on voittanut kilpailun neljästi.
GG Allinin diskografia

Tämä on GG Allinin diskografia, johon on listattu punk-laulaja-lauluntekijä GG Allinin vuodesta 1978 alkaen julkaisemat albumit, EP:t ja singlet. Albumeita, EP:itä tai singlejä käsittävät osiot on edelleen jaettu ala-osioiksi albumin julkaisutietoihin merkityn esittäjän nimen mukaan. Luettelo kattaa myös kokoelma-albumit, joilla Allin esiintyi.
— The Black and Bluen julkaisemassa versiossa ei mainita the Scumfucseja albumin kansilehdellä ja sen "virallinen" nimi on "E.M.F."
— Yhteis-LP Artlessin kanssa
Singlet.
GG Allin and The MC2 (aka The Motor City Bad Boys).
— MC5:n Wayne Kramerin &amp; Dennis Thompsonin kanssa
— Ensimmäinen yhtye, joka käytti nimeä The Murder Junkies. Kokoonpanoon kuuluivat Allin, Mark Sheehan, &amp; Mucous McCain.
EP:t.
GG Allin.
Black &amp; Blue Records Tuottaja: Peter Yarmouth
GG Allin &amp; The Carolina Shitkickers.
—The Carolina Shitkickers, Yhtyeeseen kuuluivat Jeff Clayton (ANTiSEEN), Jeff Young (aka BBQ Young ja ANTiSEENin kitaristi Joe Youngin veli), Greg Clayton (ANTiSEEN) ja Robert Everett (aka Suave Robbe).
Antti Pihlakoski

Antti Veikko Pihlakoski (s. 2. toukokuuta 1961 Rusko) on suomalainen urheiluvaikuttaja. Hän oli Suomen Urheiluliiton (SUL) puheenjohtaja vuosina 2006–2012.
Pihlakoski valittiin SUL:n hallituksen puheenjohtajaksi 26. marraskuuta 2005 Ilkka Kanervan 15-vuotisen puheenjohtajauran päätyttyä. Hän sai puheenjohtajavaalissa 29 ääntä, kun Arto Bryggare sai 15 ja Seppo Rehunen 2 ääntä. Pihlakosken puheenjohtajuus alkoi vuoden 2006 alussa ja keväällä 2012 hän ilmoitti, ettei ole käytettävissä enää syksyllä 2012 päättyvän toimikauden jälkeen. Puheenjohtajana häntä kritisoitiin muun muassa Suomen heikosta urheilumenestyksestä.
Yleisurheilun Helsingin EM-kisoissa 2012 Pihlakoski toimi järjestelytoimikunnan puheenjohtajana. Pihlakoski oli Suomen Olympiakomitean varapuheenjohtaja kaudella 2008–2012 ja istuu Euroopan yleisurheiluliiton (EAA) hallituksessa. Keväällä 2015 hän oli ehdolla EAA:n puheenjohtajaksi, mutta sai kolmesta ehdokkaasta vähiten ääniä. Elokuussa 2015 Pihlakoski valittiin nelivuotiskaudelle Kansainvälisen yleisurheiluliiton IAAF:n (nyk. WA) hallitukseen. Jatkokausille hänet valittiin 2019 ja 2023. Pihlakoski on toiminut yksilöllisiä pohjallisia valmistavan suomalaisen FootBalancen osakkaana vuodesta 2006 lähtien.
Yleisurheilijana Pihlakoski saavutti pronssia 4 × 1 500 metrillä vuoden 1983 SM-viesteissä ja pronssia 800 metrillä sisäratojen SM-kilpailuissa vuosina 1983 ja 1984.
Box 13

Box 13 oli syndikoitu jännityskuunnelmasarja, jota esitettiin Yhdysvalloissa 1948–1949. Sarjan päätähtenä oli Alan Ladd, joka esitti Dan Holidayta, entistä lehtimiestä, nykyistä jännityskirjailijaa.
Sarjan tuotti Alan Laddin ja Bernie Joslinin yhteisomistama Mayfair Productions. Ensimmäinen jakso lähetettiin länsirannikolla 15. maaliskuuta 1948 ja viimeinen 7. maaliskuuta 1949. Itärannikolla ensilähetys tapahtui 22. elokuuta 1948 ja viimeinen jakso lähetettiin 14. elokuuta 1949. Vaikka sarja oli ensisijaisesti tarkoitettu syndikointiin, lähetykset tapahtuivat Mutual Broadcasting Systemin verkon kautta. 
Kaikissa sarjan jaksoissa oli sama näyttelijäkaarti. Dan Hollidayn sihteeriä esitti Sylvia Picker ja poliisikomisario Kingiä Edmund MacDonald. Vaihtuvissa rooleissa toimivat Betty Lou Gerson, Frank Lovejoy, Lurene Tuttle, Alan Reed, Luis Van Rooten ja John Beal. Sarjan ohjaajana oli Vern Carstensen ja tuottajana Richard Sanville. Sanville toimi myös sarjan kuuluttajana.
El Molinón

Estadio Municipal El Molinón on jalkapallostadion, joka sijaitsee Gijónissa Espanjassa. Kaupungin jalkapallojoukkue Sporting Gijón pelaa siellä kotiottelunsa. Se on Espanjan jalkapalloilussa vanhin käytössä oleva stadion. Ensimmäinen virallinen ottelu stadionilla pelattiin 22. huhtikuuta 1917, kun Sporting ja Arenas Club kohtasivat Espanjan cupissa. Stadionilla on myös pelattu vuoden 1982 jalkapallonmaailmanmestaruuskilpailuiden otteluita ja vuoden 1920 Copa del Rey -loppuottelu FC Barcelonan ja Athletic Bilbaon välillä.
Sporting Gijón hankki stadionin omistukseensa 20. joulukuuta 1924. Stadionilla vuonna 1931 riehunut tulipalo pakotti kuitenkin Sportingin palauttamaan sen kaupungin omistukseen vuonna 1944.
1982 MM-kilpailuiden ottelut El Molinónilla.
Molinólilla pelattiin vuoden 1982 maailmanmestaruuskilpailuiden alkulohkon otteluita Algerian, Chilen, Itävallan ja Länsi-Saksan välillä.
Charles Correll

Charles James Correll (2. helmikuuta 1890 Peoria, Illinois. Yhdysvallat – 26. syyskuuta 1972 Chicago, Illinois) oli yhdysvaltalainen radionäyttelijä. Radiosarjassa "Amos ’n’ Andy" (1928–1960) Correll esitti toista päähenkilöä Andy Brownia. Hänen poikansa Charles Correll Jr. (1944–2004) oli Emmy-palkittu kuvaaja ja ohjaaja.
Charles Correllilla on tähti Hollywood Walk of Famella. Lisäksi hän on päässyt sekä Radio Hall of Fameen (1988), että NAB Hall of Fameen (1977).
Oscar Olou

Oscar Olou (s. 16. marraskuuta 1987 Beninin kansantasavalta) on beniniläinen jalkapalloilija, pelipaikaltaan keskikenttäpelaaja. Hänen nykyinen seuransa on SO Romorantin, jonka lisäksi hän on pelannut FC Rouenissa, FC Mogasissa ja Séwé Sportsissa. Olou on edustanut Beniniä yksissä arvokisoissa, vuoden 2008 Afrikan-mestaruuskilpailuissa.
Anita Hallama

Anita Elisabeth Hallama (o.s. Weber, 1. maaliskuuta 1925 Helsinki – 19. kesäkuuta 2008 Helsinki) oli diplomaatti Jaakko Hallaman puoliso. Hän tuli tunnetuksi 16 vuotta kestäneestä suhteestaan presidentti Urho Kekkoseen. Suhde oli ”julkinen salaisuus”, kunnes Hallama itse kertoi siitä kirjassaan "Sydämen kieltä sydämelle" (2001). Hallamat olivat Kekkosten perhetuttuja jo 1950-luvulta lähtien.
Hallaman ja Kekkosen suhde syveni presidentin Jugoslavian valtiovierailulla vuonna 1963 ja suhde jatkui aina Kekkosen kuolemaan. Silloinen ulkoministeriön poliittisen osaston päällikkö Max Jakobson on kertonut, että vierailun alkupäivinä Anita Hallama ja Urho Kekkonen teitittelivät toisiaan, mutta sen keskivaiheilla tehdyn huviristelyn jälkeen he sinuttelivat. Presidentin adjutantin Urpo Levon mukaan Sylvi Kekkonen tiesi ja hyväksyi miehensä erikoislaatuisen suhteen Anita Hallamaan. 
Hallama hoiti puolisonsa terveyden heikennyttyä paljolti Moskovan- ja Kööpenhaminan-lähetystön päällikön tehtäviä. Muutenkin ulkoministeriö luotti häneen tilaisuuksien ohjelmien järjestäjänä. Urho Kekkosen ja puolisonsa kautta Anita Hallamalla katsottiin olevan suuri sananvalta ulkoministeriössä tehtyihin henkilönimityksiin. Käytännössä Anita Hallama johti Suomen Moskovan-suurlähetystöä 1970- ja 1980-luvuilla hänen miehensä ollessa vakavan sairautensa vuoksi lähes työkyvytön. Tilanne muuttui Mauno Koiviston tultua valituksi uudeksi tasavallan presidentiksi vuonna 1982, jolloin Jaakko Hallama kutsuttiin kotiin Moskovasta ja myös Anita Hallama menetti vaikutusvaltansa. 
Kielitaitoinen Hallama puhui suomea, ruotsia, englantia, ranskaa, saksaa ja venäjää. Hallama toimi muun muassa Kekkosen tulkkina tämän Neuvostoliiton vierailujen aikana, jopa viimeisellä vierailulla vuonna 1980.
Hallamalle on myönnetty Suomen Valkoisen Ruusun ritarikunnan ensimmäisen luokan ritarimerkki.
Hallama kuoli Helsingin asunnossaan Munkkiniemessä 83-vuotiaana.
Klaus Michael Grüber

Klaus Michael Grüber (2. kesäkuuta 1941 Neckarelz Saksa – 22. kesäkuuta 2008 Belle-Île, Bretagne, Ranska) oli saksalainen teatteri- ja oopperaohjaaja.
Grüber opiskeli kaksi vuotta Stuttgartin teatterikoulussa, mistä siirtyi Giorgio Strehlerin avustajaksi Milanoon. Myöhemmin hän niitti mainetta Berliinin Schaubühne-teatterin ohjaajana. Hän muutti Ranskaan, jossa jatkoi teatteriohjaajana. Oopperaohjauksia hän teki yhteistyössä muun muassa Claudio Abbadon kanssa. Grüberin kuolema tuli yllättäen, sillä hän oli tekemässä ohjausta Salzburgin musiikkijuhlille Salvatore Sciarrinon oopperasta "Die tödliche Blume".
Clarence Hill

Clarence Hill (s. 26. kesäkuuta 1951) on bermudalainen nyrkkeilijä ja olympiamitalisti. Hän sai pronssia yli 81 kilon sarjasta Montréalin olympialaisista 1976. Hill oli Tokion olympialaisiin 2020 asti Bermudan ainoa olympiamitalisti.
Cecil Hagelstam

Cecil Hagelstam (s. 1949) on suomalainen kirjakauppias, tunnettu antikvaarisen kirjakaupan pitäjä, joka on pitänyt Helsingissä antikvariaattia vuodesta 1977.
Perustaminen.
Hagelstam perusti vuonna 1977 Helsingin Pietarinkadulle Hagelstamin antikvaarisen kirjakaupan. 1980-luvun alussa liike muutti Fredrikinkadun ja Uudenmaankadun kulmaan Eiran Kirja -kirjakaupan entisiin tiloihin. Kirjakauppa on toiminut myös kustantajana ja julkaissut muun muassa Seppo Hiltusen juhlakirjan.
Cecil Hagelstamin vanhempi veli on antiikkikauppias Wenzel Hagelstam. Veljekset ajautuivat alalle rahoittaessaan opiskelujaan vanhojen esineiden kaupalla. Hagelstam on äitinsä puolelta vapaaherrallista Wrede af Elimä -sukua.
Cecil Hagelstam on Kalevi Kuitusen säätiön puheenjohtaja.
Antero Olin

Antero Olin (s. 30. kesäkuuta 1948 Sysmä) on suomalainen kuvataiteilija, joka tunnetaan parhaiten taidegraafikkona. Hän asuu ja työskentelee Helsingissä Oulunkylän taiteilijatalossa ja vuosittain myös Budapestissa Unkarissa. Italia, erityisesti Rooma, on aina ollut hänelle tärkeä työskentelypaikka.
Olinin ensimmäiset piirustuksen ja maalauksen opettajat olivat Unto Pusa ja Urho Lauanne Helsingissä vuosina 1965–1967. Hän jatkoi taideopintojaan Lahden taideinstituutissa vuosina 1967–1969, mutta vasta opiskellessaan Ruotsin kuninkaallisessa taideakatemiassa Tukholmassa vuosina 1970–1971 hän löysi taidegraafikkona taiteellisesti ja teknisesti viimeistellyn työskentelytapansa.
Olin aloitti taiteen opettamisen Suomen Taideakatemian koulussa taidegrafiikan assistenttina vuosina 1974–1980. 1980–1983 hän toimi koulun taidegrafiikan yliopettajana. Hän on jatkanut opettamista koko uransa ajan, ja toiminut aktiivisesti taiteilijajärjestöissä.
Antero Olinin teoksia oli näytteillä ensimmäisen kerran vuonna 1968. Sittemmin hänen teoksiaan on nähty eri puolilla maailmaa sadoissa tapahtumissa, näyttelyissä ja kilpailuissa. Samoin hänen teoksiaan on monissa merkittävissä kokoelmissa.
Forlì-Cesenan maakunta

Forlì-Cesenan maakunta () on maakunta Emilia-Romagnan alueella Italiassa.
Forlì-Cesenan maakunnan pinta-ala on 2 378 km2 ja väkiluku vajaat 400 000. Maakunnassa on 30 kuntaa, ja sen pääkaupunki on Forlì. Suurimmat kaupungit ovat Forlì ja Cesena.
Suomen antikvariaattiyhdistys

Suomen antikvariaattiyhdistys Ry on antikvariaattialan edunvalvonta- ja yhteydenpitojärjestö ja sen lisäksi se edistää vanhan kirjallisuuden tuntemusta ja harrastusta. Yhdistys on perustettu 1941.
Yhdistys on vuodesta 1988 järjestänyt Antikvaariset kirjamessut, jotka nykyisin pidetään kirjamessujen yhteydessä. Yhdistykseen kuuluu n. 20 liikettä. 
Yhdistyksen tunnuksen on suunnitellut Signe Hammarsten-Jansson.
Parman maakunta

Parman maakunta on yksi Italian maakunnista. Se sijaitsee Emilia-Romagnan alueella, ja sen pääkaupunki on Parma.
Parman maakunnan pinta-ala on 3 447 km² ja väkiluku noin 450 000. Maakunnassa on 45 kuntaa. 
Parman maakunta jakaantuu maisemaltaan kolmeen osaan: tasankoon Pojoen pohjoispuolella, keskusalueen kukkuloihin ja eteläosan vuoristoon, joka on osa Apenniinejä. Alue tunnetaan monista elintarvikkeistaan, ennen kaikkea juustosta ja kinkusta.
For Life

For Life on Puolan edustuskappale vuoden 2008 Euroviisuissa. Sen esitti Isis Gee. Kappale esitettiin ensimmäisessä semifinaalissa numerolla 10. Se sai 42 pistettä ja myös tuli kymmenenneksi. Näin ollen se pääsi finaaliin, jossa kappale esitettiin jälleen kymmenentenä. Finaalissa se kuitenkin sai vain 14 pistettä ja jäi sijalle 24.
Eurovision laulukilpailussa.
"For Life" esitettiin vuoden 2008 Eurovision laulukilpailun ensimmäisessä semifinaalissa 20. toukokuuta, johon kappale arvottiin tammikuussa pidetyssä arvonnassa. Kappale arvottiin 17. maaliskuuta 2008 kymmenennelle esiintymispaikalle. Sitä edelsi Norjan edustajan Maria Haukaas Storengin kappale "Hold On Be Strong" ja seurasi Irlannin edustuskappale "Irelande Douze Pointe" Dustin the Turkeyn esittämänä. Isis Geen kanssa lavalla olivat Adam Gołębiowski, Jona Ardyn, Beata Lapuk, Małgorzata Liberska ja Patrycja Kawecka.
Ensimmäisen semifinaalin tuloksien julkistuksessa Puola mainittiin kymmenestä finaaliin päässeestä maasta yhdeksäntenä. Puola selviytyi vararaatien valitsemana villinä korttina finaaliin, vaikkakin myös yleisöäänissä kappale ylsi semifinaalissa kymmenenneksi 42 pisteellä.
Finaalissa kappale esitettiin myös esiintymispaikalta kymmenen. Siellä kappaletta edelsi Kroatian edustajat Kraljevi Ulice ja 75 Cents kappaleellaan "Romanca" ja seurasi Islannin Euroband kappaleella "This Is My Life". Kilpailun lopputuloksissa "For Life" sai vain 14 pistettä, jotka riittivät finaalin 24. sijaan, eli toiseksi viimeiseksi. Suurin osa pisteistä tuli Irlannista.
Saadut pisteet.
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Puolan edustuskappale "For Life" sai kilpailussa pisteitä eri mailta seuraavasti:
Zemrën e lamë peng

Zemrën e lamë peng oli Albanian edustuskappale vuoden 2008 euroviisuissa. Olta Bokan esittämän kappaleen sanoitti Pandi Laço ja sävelsi Adrian Hila. Kappale esitettiin toisessa semifinaalissa numerolla 6, josta se eteni kilpailun finaaliin. Finaalissa se esitettiin kolmantena, missä se sai 55 pistettä ja 17. sijan. 
Kappale valittiin Albanian euroviisuedustajaksi, kun se voitti 46. "Festivali i Këngës" -laulukilpailun. Kappale esitettiin Eurovision laulukilpailussa albaniaksi, sillä tekijöiden mukaan sen sisältämiä kielikuvia olisi ollut hankala kääntää englanniksi siten, että laulun ydinviesti olisi pysynyt samana.
Julkaisu.
"Zemrën e lamë peng" julkaistiin fyysisenä promootiosinglenä vuonna 2008, jota painettiin noin tuhat kappaletta radiokanavia varten. Kappaleesta on kuvattu myös musiikkivideo.
Eurovision laulukilpailussa.
Albania arvottiin esiintymään 22. toukokuuta 2008 järjestettyyn toiseen semifinaaliin, johon maan edustuskappale sai myöhemmässä arvonnassa kuudennen esiintymispaikan. Kappaletta edelsi Liettuan edustaja Jeronimas Milius kappaleellaan "Nomads in the Night" ja seurasi Sveitsin edustuskappale "Era stupendo" Paolo Meneguzzin esittämänä. Lavalla Bokan kanssa oli taustayhtye, jonka rumpalina oli Gridi Kraja sekä kitaristeina Mariola Miso ja Genci Myftaraj.
Semifinaalin tulospaljastuksessa Albania mainittiin kolmantena jatkoon menevänä maana ja näin ollen "Zemrën e lamë peng" selviytyi 24. toukokuuta järjestettyyn laulukilpailun finaaliin. Kappale pääsi semifinaalissaan yhdeksännelle sijalle 67 pisteellä.
Kappale esitettiin finaalissa kolmantena, ennen Saksaa edustaneen No Angels -yhtyeen "Disappear" kappaletta ja Yhdistyneen kuningaskunnan Andy Abrahamin esittämän edustuskappaleen "Even If" jälkeen. Kilpailun lopputuloksissa "Zemrën e lamë peng" sijoittui seitsemänneksitoista saatuaan 55 pistettä, jotka tulivat kymmeneltä eri maalta. Makedonia antoi kappaleelle täydet kaksitoista pistettä sekä finaalissa että semifinaalissa.
Saadut pisteet.
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. "Zemrën e lamë peng" sai kilpailussa pisteitä eri mailta seuraavasti:
Lähteet.
The Fire in Your Eyes

The Fire in Your Eyes () oli Israelin edustuskappale vuoden 2008 Euroviisuissa. Kappaleen esitti Boaz Mauda. Kappaleen ovat sanoittaneet ja säveltäneet Dana International ja Shay Kerem. Se tunnetaan myös nimellä Keilu kan. Kappale esitettiin ensimmäisessä semifinaalissa toisena. Se sai 104 pistettä, sijoittui viidenneksi ja pääsi finaaliin. Finaalissa se esiintyi seitsemäntenä, sai 124 pistettä ja sijoittui yhdeksänneksi.
Kappale esitettiin hepreaksi ja englanniksi. Kappale on muuten täysin hepreankielinen, mutta siinä on kolme englanninkielistä lausetta.
Shakkiolympialaiset 1930

Shakkiolympialaiset pidettiin vuonna 1930 Hampurissa. Kilpailut pelattiin 13. heinäkuuta – 27. heinäkuuta. Kyseessä olivat järjestyksessään kolmannet shakkiolympialaiset.
Henkilökohtaiset mitalit.
Henkilökohtaiset mitalit jaettiin pistesaaliiden mukaan. Pöytäjärjestyksellä ei ollut merkitystä pisteidenlaskussa.
Jarmo Mäkelä

Jarmo Juhani Mäkelä (s. 11. toukokuuta 1955 Oulu) on suomalainen urheilujohtaja. Hän toimi Suomen Urheiluliiton toimitusjohtajana syyskuusta 2012 toukokuuhun 2018. Mäkelä on toiminut useissa yleisurheilun arvokilpailuissa Suomen joukkueen johtotehtävissä . 
Mäkelän ura urheilun valmennus- ja järjestötoiminnassa alkoi vuonna 1978 Vesannon kunnan liikuntasihteerin tehtävässä. Vuonna 1979 hän siirtyi Kuortaneen urheiluopiston liikunnan lehtoriksi. Tätä tehtävää hän hoiti vuoteen 1986, jonka jälkeen hän toimi vuodet 1986–1988 Suomen Urheiluliiton hyppyjen ja moniotteluiden päävalmentajana. Seuraavat kaksi vuotta eli 1988–1990 hän toimi Suomen Urheiluliiton lajipäällikkönä ja vuodet 1990–2000 päävalmentajana. Ennen toimitusjohtajuutta hän toimi vuodet 2000–2012 liiton huippu-urheilujohtajana. Hän on kuulunut myös SUL:n Valmentajayhdistys ry:n hallitukseen. 
Omalla urheilu-urallaan Mäkelä voitti kymmenottelun Suomen mestaruuden Porissa 1983 tuloksella 7 419 pistettä. Ennätyksensä 7 427 pistettä hän teki samana vuonna Huittisissa. Hän on lähtöisin Vesannolta ja edusti uransa viimeisinä vuosina Kuortaneen Kuntoa. Hänen tyttärensä Annu Mäkelä on entinen seiväshyppääjä.
Arenas Club de Getxo

Arenas Club de Getxo on jalkapalloseura Getxon kaupungista Espanjan Baskimaalta. Seura perustettiin vuonna 1909, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä.
Historiaa.
Seuran nimi tulee Las Arenasin kaupungiosasta, jossa se perustettiin. Las Arenasissa pelattiin jalkapalloa jo vuonna 1901, ja nykyinen seura perustettiin vuonna 1909. Seuran alkuperäinen nimi oli Arenas Football Club, mutta vuonna 1912 se lyheni muotoon Arenas Club ja nykyisekseen se muutettiin vuonna 1917. Kaupungin nimi on esiintynyt usein, etenkin Francon aikana, myös espanjankielisessä muodossa Guecho.
Huolimatta nykyisestä vaatimattomasta sarjatasostaan Arenas on yksi espanjalaisen jalkapalloilun pioneereista. Vuodesta 1913 lähtien joukkue otti osaa alueellisiin mestaruussarjoihin, joissa se saavutti menestystä. Tämän myötä joukkue pääsi mukaan Espanjan cupiin, jonka loppuotteluun se ylsi neljästi 1910- ja 1920-luvuilla. Vuosina 1917, 1925 ja 1927 tuloksena oli tappio, mutta vuoden 1919 loppuottelussa Arenas kukisti Barcelonan maalein 5–2.
Arenas oli kolmen muun baskiseuran Athletic Bilbaon, Real Sociedadin ja Real Uniónin ohella yksi Espanjan kansallisen pääsarjan Primera Divisiónin perustajista vuonna 1928. Se sijoittui parhaimmillaan kolmanneksi kaudella 1929–1930 ja säilytti sarjapaikkansa seitsemän kauden ajan, minkä jälkeen se putosi Segunda Divisióniin. Ensimmäisellä Segunda-kaudellaan 1935–1936 joukkue ylsi jatkosarjaan kamppailemaan sarjanoususta, jonka se kuitenkin menetti viimeisellä kierroksella kärsityn tappion myötä. Espanjan sisällissodan jälkeen Arenas ei enää noussut entiseen loistoonsa ja putosi Segundastakin kuuden kauden jälkeen Tercera Divisióniin. Tässä sarjassa se on pelannut siitä lähtien lukuun ottamatta muutamaa putoamista aluesarjoihin sekä kauden 1979–1980 kestänyttä vierailua Segundan ja Terceran väliin 1970-luvulla perustetussa Segunda División B:ssä.
Espanjan maajoukkueen tehdessä kansainvälisen ensiesiintymisensä Antwerpenin kesäolympialaisissa vuonna 1920 mukana oli kolme Arenas-taustaista pelaajaa: Pagaza, Sesúmaga ja Vallana. Maajoukkuetta myöhemmin valmentanut Javier Clemente aloitti valmennusuransa Arenasissa kaudella 1975–1976.
Bruce Baumgartner

Bruce Robert Baumgartner (s. 2. marraskuuta 1960 New Jersey) on yhdysvaltalainen vapaapainija, yksi lajinsa menestyneimpiä.
Baumgartner saavutti yhteensä neljä mitalia neljissä peräkkäisissä olympialaisissa, kaikki ylimmässä painoluokassa. Kultaisen hän voitti Los Angelesista 1984 yli 100-kiloisten sarjassa ja Barcelonasta 1992 alle 130-kiloisten sarjassa. Hopeaa hän saavutti Soulista 1988 ja pronssia 1996 Atlantasta, molemmat alle 130-kiloisten painoluokassa.
MM-kilpailuissa hän saavutti raskaassa yli 130 kilon sarjassa kolme mestaruutta vuosina 1986, 1993 ja 1995. Hopeaa hän saavutti raskaassa sarjassa vuosina 1989, 1990 ja 1994 sekä pronssia vuosina 1983, 1985 ja 1987.
Keith Gardner

Keith Alvin Saint Hope Gardner (6. syyskuuta 1929 – 25. toukokuuta 2012 Livingston, New Jersey, Yhdysvallat) oli jamaikalainen yleisurheilija ja olympiamitalisti, joka kilpaili pikajuoksussa.
Gardner oli mukana Länsi-Intian liittovaltion pronssia voittaneessa 4 × 400 metrin viestijoukkueessa Rooman kesäolympialaisissa 1960. Samoissa kisoissa hän sijoittui 110 metrin aitajuoksussa viidenneksi. Melbournessa 1956 Gardner kilpaili 100 metrin juoksussa, 110 metrin aitajuoksussa ja 4 × 400 metrin viestijuoksussa. Pan-Amerikan kisoista Gardner saavutti Jamaikaa edustaen vuonna 1955 hopeaa 110 metrin aitajuoksusta ja 4 × 400 metrin viestistä.
Disneyn ihmeellinen maailma

Disneyn ihmeellinen maailma () on yhdysvaltalainen Emmy-palkittu televisiosarja, jossa esitetään useita eri Disneyn alkuperäisiä ja aikaisemmin esittämättömiä lyhytanimaatioita ja elokuvia. Sarjaa esitettiin ensi kerran 27. lokakuuta 1954 Yhdysvalloissa nimellä "Disneyland", jonka jälkeen sarjan nimi on vaihdellut useaan kertaan. Sarjan alkuvaiheessa ohjelman isäntänä toimivat Walt Disney vuosien 1954–1966 aikana ja hänen jälkeensä Michael Eisner 1986–2005 aikana, jolloin hän toimi myös The Walt Disney Companyn toimitusjohtajana.
"Disneyn ihmeellisestä maailmasta" on esitetty vuodesta 1954 lähtien yli 770 jaksoa, minkä myötä siitä on tullut toiseksi pisimpään esitetty päiväohjelma "Hallmark Hall of Famen" jälkeen, jota on esitetty 280 jaksoa.
Taavi Ankka on nähty joissakin "Disneyn ihmeellinen maailma" -sarjan jaksoissa kuten "Fly with Von Drake" (suomeksi "Taavi ja ilmojen kotkat").
Suomessa sarjaa esitettiin Kolmoskanavalla ja myöhemmin MTV3:lla 1990-luvulla. Nelosella näytettiin "Näin elävät rikkaat ja piirretyt" -jakso erillisenä ohjelmana vuonna 2001..
Jaksot.
Pääartikkeli: "Luettelo televisiosarjan Disneyn ihmeellinen maailma jaksoista"
Shakkiolympialaiset 1935

Järjestyksessään kuudennet shakkiolympialaiset pidettiin 16. elokuuta – 31. elokuuta 1935 Varsovassa, Puolassa. Kilpailuun osallistui yhteensä 20 joukkuetta ja 99 pelaajaa.
Henkilökohtaiset palkinnot.
Palkinnot parhaasta henkilökohtaisesta menestyksestä menivät (kärkipöydästä alkaen) seuraavasti: